జీఎస్‌టీతో వాణిజ్య వాహనాలకు గిరాకీ
నవతెలంగాణ, వాణిజ్య విభాగం
ప్రజావసరాలకు తగ్గట్టు ట్రక్కులను విపణిలోకి అందుబాటు తేచ్చే విషయంలో అశోక్‌ లేలాండ్‌ దూసుకుపోతున్నట్టు ఆ సంస్థ గ్లోబల్‌ ట్రక్స్‌ విభాగం అధ్యక్షుడు అనూజ్‌ కతూరియా తెలిపారు. శుక్రవారం హైటెక్స్‌లోకంపెనీ ఐఈజీఆర్‌ టెక్నాలజీతో రూపొందించిన పలు కొత్త తరం వాణిజ్య వాహనాలను సంస్థ ప్రదర్శనకు ఉంచింది. ఈ సందర్భంగా కతూరియా మాట్లాడుతూ దేశంలో వస్తు సేవల పన్ను (జీఎస్‌టీ) అమలులోకి వస్తే వల్ల రవాణా వ్యవస్థలో విప్లవాత్మకమైన మార్పులు వచ్చే అవకాశం ఉన్నట్టుగా ఆయన తెలిపారు. వాణిజ్య వాహనాలకు గిరాకీ పెరగొచ్చన్నారు. ఫలితంగా అమ్మకాలు మళ్లీ ఊపందుకొనే అవకాశం ఉందన్నారు. దేశీయ మార్కెట్లో సంస్థ 33 శాతం వాటాను కలిగి ఉందని అన్నారు. తెలుగు రాష్ట్రాల్లో అశోక్‌ లేలాండ్‌ ట్రక్కుల మార్కెట్లో 45 శాతం వాటాను, బస్సుల విభాగంలో దాదాపు 87 శాతం వాటాను కలిగి ఉన్నట్టుగా వరించారు. మార్కెట్‌ అవసరాలకు తగ్గట్టుగా ట్రక్కులను కస్టమైజ్‌ చేసి మార్కెట్లోకి తెస్తున్నట్టుగా ఆయన తెలిపారు. తెలంగాణలో బస్‌ బాడీ బిల్డింగ్‌ ఏర్పాటు అంశం ప్రస్తుతం ప్రణాళిక, చర్చల స్థాయిలోనే ఉన్నట్టుగా ఆయన తెలిపారు.
మీ స్నేహితులకు రికమెండ్ చెయ్యండి